open-index/open-wikipedia-markdown huggingface dataset:
Dragsvik (Tammisaari)

**Dragsvik** on Raaseporin kaupungin Tammisaaressa sijaitseva kylä. Se sijaitsee pari kilometriä Tammisaaren keskustan itäpuolella valtatie 25:n varrella. Dragsvikissä sijaitsee Dragsvikin varuskunta, joka on Uudenmaan prikaatin ruotsinkielinen varuskunta. Lisäksi kylässä on rautatieseisake.

Dragsvik tunnetaan myös vuosina 1918–1940 toimineesta Tammisaaren vankileiristä. Nykyään paikalla on muun muassa vankileirin joukkohaudalla sijaitseva muistomerkki.

## Lähteet
Skunk Anansien diskografia

**[[Skunk Anansie]]** on brittiläinen rockyhtye, joka perustettiin vuonna 1994 Lontoossa, Englannissa. Yhtyeen muodostavat Skin (laulu), Cass (basso), Ace (kitara) ja Mark Richardson (rummut ja lyömäsoittimet). Skunk Anansie hajosi vuonna 2001, mutta palasi vuonna 2009. Yhtyeen nimi juontaa juurensa haisunäädästä sekä jamaikalaisissa kansansaduissa esiintyvästä Anansi-ihmishämähäkistä
## Studioalbumit
* *[[Paranoid & Sunburnt]]* (1995)
* *[[Stoosh]] (1996)
* *Post Orgasmic Chill* (1999)
* *Paranoid & Sunburnt CD+DVD* (2005)
* *Stoosh CD+DVD* (2005)
* *Smashes and Trashes* (2009)
* *Wonderlustre* (2010)
* *Black Traffic* (2012)
* *Anarchytecture* (2016)
* *The Painful Truth* (2025)

== Livealbumit ==
* An Acoustic Skunk Anansie (Live in London) (2013)
* 25Live@25 (2019)

== Kokoelmat ==
* *Smashes and Trashes* (2011)

== Singlet == 
* *Little Baby Swastikkka* (1995)
* *Selling Jesus* (Maaliskuu, 1995)
* *I Can Dream* (Heinäkuu, 1995)
* *Charity* (Syyskuu, 1995)
* *Weak* (Tammikuu, 1996)
* *Charity (uusintapainos)* (Huhtikuu, 1996)
* *All I Want* (Syyskuu, 1996)
* *Twisted (Everyday Hurts)* (Marraskuu, 1996)
* *Hedonism (Just Because You Feel Good)* (Helmikuu, 1997)
* *Brazen (Weep)* (Kesäkuu, 1997)
* *Charlie Big Potato* (Maaliskuu, 1999)
* *Secretly* (Toukokuu, 1999)
* *Lately* (Elokuu, 1999)
* *You'll Follow Me Down* (Lokakuu, 1999)
* *Tear the Place Up* (2009)
* *Because of You* (2009)
* *Squander* (2009)
* *My Ugly Boy* (2010)
* *Talk Too Much / Over the Love* (2010)
* *You Saved Me* (2011)
* *I Believed in You* (2012)
* *I Hope You Get to Meet Your Hero* (2012)
* *This is Not a Game* (2013)
* *Love Someone Else* (2015)
* *Death to the Lovers* (2016)
* *Without You* (2016)
* *What You Do For Love* (2019)
* *This Means War* (2020)
* *Piggy'' (2022)

## Musiikkivideot

## Lähteet
Maa ja oikeus (puolue)

**Maa ja oikeus** (bislamaksi: *Graon mo Jastis Pati*, lyh. **GJP**) on vanuatualainen puolue. Puolueen perustaja ja puheenjohtaja Ralph Regenvanu on aiemmin toiminut itsenäisenä edustajana. 

Puolue on pyrkinyt vetoamaan erityisesti kaupungeissa asuviin työttömiin nuoriin. Ideologiassaan se nojaa omien sanojensa mukaan neljään yhteiskunnan tukipilariin: naisiin, nuoriin, kirkkoon ja päällikköihin.

## Lähteet
Ravenin diskografia

**[[Raven]]** on Newcastlessa vuonna 1974 perustettu brittiläinen heavy metal -yhtye, joka on vaikuttanut NWOBHM-suuntauksen syntymiseen.
## Studioalbumit
*
*
*
*
*
*
*
*
*
*
*
*
*
*
*

## Kokoelma-albumit
*
*
*
*
*
*

## Livealbumit
*
*
*

## EP:t
* Crash Bang Wallop (1982)
* Mad (1986)
* Heads Up! (1991)

## Singlet
* Don't Need Your Money (1980)
* Break The Chain (1983)
* On and On (1985)
Maatähdet

**Maatähdet** (*Geastrum*) on Geastraceae-heimoon kuuluva sienisuku. Suomessa niitä on tavattu noin kymmenen lajin verran.

Maatähdet ovat aluksi maanpinnalle noustessaan pallon muotoisia ja kaksikerroksisia. Sisempi kerros sisältää itiöt, ja kun ne kypsyvät, pallon ulompi kerros irtoaa sisemmästä ja muodostaa lopulta sen ympärille useita liuskoja tähdenmuotoisessa asetelmassa.

Maatähdet kasvavat ravinteikkaassa maaperässä, etenkin katajaa kasvavilla kedoilla. Ne suosivat kosteita paikkoja. Monesti maatähdet kasvavat pensaiden alla, missä lämpötilan vaihtelu vuorokauden aikana ei yhtä suurta kuin avoimella alueella. Maatähdet ovat lahottajasieniä. Niiden itiöt leviävät sateen, niihin putoavien pienten esineiden ja eläinten välityksellä.

## Sukuun kuuluvia lajeja

*Rosomaatähti (*Geastrum berkeleyi*)
**[[Geastrum campestre]]*
**[[Geastrum corollinum]]*
**[[Geastrum coronatum]]*
*Napamaatähti (*Geastrum elegans*)
*Ripsimaatähti (*Geastrum fimbriatum*)
**[[Geastrum flexuosum]]*
*Kukkamaatähti (*Geastrum floriforme*)
**[[Geastrum fornicatum]]*
*Tomumaatähti (*Geastrum melanocephalum*)
*Jyväsmaatähti (*Geastrum minimum*)
*Uurremaatähti (*Geastrum pectinatum*)
**[[Geastrum pseudolimbatum]]*
**[[Geastrum pseudostriatum]]*
*Neulasmaatähti (*Geastrum quadrifidum*)
*Ruskomaatähti (*Geastrum rufescens*)
**[[Geastrum saccatum]]*
*Pikkumaatähti (*Geastrum schmidelii*)
**[[Geastrum smardae]]*
*Poimumaatähti (*Geastrum striatum*)
*Kaulusmaatähti (*Geastrum michelianum*) 

## Lähteet

## Aiheesta muualla
*Laji.fi: Maatähdet (''Geastrum'')
Mikko Löfbacka

**Mikko Löfbacka** (s. Ylivieska) on Ulvilan kaupunginjohtaja. Koulutukseltaan Löfbacka on hallintotieteen maisteri ja hän on puoluepoliittisesti sitoutumaton.  Aiemmin Löfbacka oli Kokemäen kaupungin hallintojohtajan virassa.

Ulvilan kaupunginvaltuuston valitessa kaupunginjohtajan lokakuussa 2019 hän sai 14 ääntä Ulvilan 27 henkiseltä valtuustolta. Suljetussa lippuäänestyksessä toiseksi tuli Sauvon vs. kunnanjohtaja Juuso Alatalo (sd) yhdeksällä äänellä. Porin palveluliikelaitoksen johtaja Marjukka Palin (kok) sai neljä ääntä. 

Löfbacka on haastatteluissaan tuonut esille Ulvilan talouden tervehdyttämisen tarvetta sekä kaupungin elinkeinoelämän potentiaalia. 

## Lähteet
George Monck

**George Monck**, Albemarlen ensimmäinen herttua (6. joulukuuta 1608 Devon – 3. tammikuuta 1670 Lontoo) oli englantilainen sotilas ja poliitikko, jolla oli merkittävä rooli restauraatiossa eli monarkian palauttamisessa Englantiin yksitoista vuotta kestäneen tasavallan ajan jälkeen. Hän osallistui kahdeksankymmenvuotiseen sotaan, Irlannin kapinan kukistamiseen sekä Englannin sisällissotaan aluksi rojalistien puolella ja vuodesta 1646 parlamentin puolella.

Englannin protektoraatin viimeisinä vuosina Monck oli joukkoineen Skotlannissa. Hän ulotti ensimmäistä kertaa Skotlannin historiassa englantilaisten vallan Ylämaihin ja Skotlannin saarille. Monck aloitti marssin etelään tammikuussa 1660 lumipeitteistä tietä pitkin. Hän määräsi miehet kahlaamaan Tweedjoen yli, koska silta oli liian pieni kuudelle tuhannelle sotilaalle. Lontoossa hänet valittiin uuteen rojalistienemmistöiseen parlamenttiin, joka kutsui Kaarle II:n takaisin Englantiin ja toteutti restauraation. Monck hajotti New Model Armyn lukuun ottamatta omaa rykmenttiään, joka on vielä nykyäänkin olemassa. Kuningas palkitsi Monckin lukuisilla arvonimillä sekä Sukkanauharitarikunnan jäsenyydellä.

## Lähteet

## Aiheesta muualla

*George Monck's Observations upon Military & Political Affairs: The foremost English handbook of Generalship and Statecraft
*September 1, 1651 the day a fifth of Dundee’s population were massacred Dundee Evening Telegraph
Jaakko Sahimaa (psykologi)

**Jaakko Sahimaa** (s. 1992) on suomalainen psykologi, yrittäjä, tutkija ja tietokirjailija (PsM ja DI). Hän on työssään keskittynyt erityisesti työ- ja organisaatiopsykologian aihealueisiin sekä positiivisen psykologian alueelle. Sahimaa työskentelee organisaatiopsykologina työelämän kehittämisen parissa ja on perehtynyt työssään ja tutkimuksessaan mm. työelämän merkityksellisyys -teemaan. Sahimaan omien kotisivujen mukaan hän haluaa "tehdä suomalaisesta työelämästä entistä mielekkäämpää ja merkityksellisempää sekä auttaa yksilöitä merkityksellisyyden löytämisessä niin työssä kuin elämässä ylipäänsä". Sahimaa toimii Työ- ja organisaatiopsykologit ry:n puheenjohtajana.

Hän on kirjoittanut kollegoidensa kanssa aiheesta kirjan Johda Merkitystä (2020). Kirja valittiin Ekonomiliiton Bisneskirja-kilpailussa top3-kirjojen joukkoon. Sahimaa on ollut myöhemmin myös mukana kirjoittamassa kirjaa Work Goes Happy - Paremman työelämän opas, sekä Ikuinen Koeaika - Tutkimusmatka merkityksellisen työn, ammatillisen itsetuntemuksen ja oman paikkansa löytämisen äärelle ja Inhimillinen tehokkuus - Jännitteet hyötykäyttöön. Myös Inhimillinen tehokkuus -kirja valittiin vuoden bisneskirja -kilpailun finalistiksi. 

Sahimaa on tunnettu erilaisista työelämän tutkimusmatkoistaan, joilla hän yhdistää työelämän kehittämistyötä, tutkimusta ja mediasisältöjen tuottamista. Vuonna 2021 Sahimaa toteutti käytännön tutkimusmatkan työn merkityksellisyyteen suomalaisesta työelämästä #Koeaika-projektin puitteissa. Projektin kautta hän tutustui 12 erilaiseen työhön 12 eri toimialalla. Projekti palkittiin vuoden sisältömarkkinointikampanjana digitaalisen markkinoinnin Grand One Gaalassa. Vuonna 2024 hän toteutti Inhimillisesti tehokas työelämä -tutkimusmatkan yhdessä Terveystalon kanssa tarjoten konsultointityötä 12 eri organisaatiolle vuoden projektin aikana.

## Julkaisut
* 
* Toim. Pike Hilakari. *Work goes happy - Paremman työelämän opas*. Minea Kustannus, 2022. 
* Ikonen, O., Aro, A., Heikkilä, A., Holmgren, E., Juujärvi, P., Morikawa, M., Råman, S., & Sahimaa, J. *Inhimillinen tehokkuus: Jännitteet hyötykäyttöön*. Alma Talent, 2023. ​
* Sahimaa, J. *Ikuinen koeaika: Tutkimusmatka merkityksellisen työn, ammatillisen itsetuntemuksen ja oman paikkansa löytämisen äärelle*. Minea Kustannus, 2024. 

## Aiheesta muualla
* Jaakko Sahimaan kotisivut
*#Koeaika-projekti
Ahvenanmaan keskussairaala

**Ahvenanmaan keskussairaala** () on Ahvenanmaan 16 kunnan yhteiseen sairaanhoitopiiriin (Ålands hälso- och sjukvård) kuuluva yhdistetty terveyskeskus ja maakunnan keskussairaala Maarianhaminassa. Se palvelee Ahvenanmaan  asukkaita ja kiireellisissä tarpeissa muitakin Ahvenanmaalla sairastuneita. Ahvenanmaan sairaanhoitopiirin johtajana on maaliskuusta 2018 lähtien toiminut Jeanette Pajunen.

Ahvenanmaan keskussairaala perustettiin vuonna 1953, jolloin siitä tuli Suomen ensimmäinen silloisen, vuonna 1943 säädetyn keskussairaalalain mukainen keskussairaala. Samana vuonna avattiin keskussairaala myös Joensuussa. Nykyisin sairaala toimii esimerkiksi synnytyssairaalana Ahvenanmaan asukkaille ja sairaalassa annetaan tarvittaessa myös tehohoitoa. Sairaala on yhteistyössä Helsingin, Turun ja Uppsalan yliopistosairaaloiden kanssa.

## Katso myös

* Luettelo Suomen sairaaloista

## Lähteet

## Aiheesta muualla
* Marika Anttila (30.3.2020) Ahvenanmaan keskussairaalalle pystytetään Suomen Punaisen Ristin telttayksikkö  (ts.fi)
* Kirja: Ann-Gerd Steinby (2003) *Åländsk sjukvård i 350 år, Ålands centralsjukhus 50 år*. Mariehamn : Ålands hälso- och sjukvård. 
*Marie Ström (2018-09-19) Svenska AT-läkare viktiga för Åland (Läkartidningen. 2018;115:FCMC)  (lakartidningen.se)
*Lassi Lähteenmäki & Yrjö Hjelt (30.11.2017) Ahvenanmaan maakuntalääkäri soteuudistuksesta: Valinnanvapaus on iso riski suuressa osassa Suomea (yle.fi)
Vector

**Vector** on Lontoolaisen progressiivisen metalliyhtyeen Hakenin viides studioalbumi. Levyn julkaisi Inside Out Music 26. lokakuuta 2018.

## Kappaleet
# 
# 
# 
# 
# 
# 
# 

## Kokoonpano
* Ross Jennings – laulu
* Richard Henshall – kitara
* Charlie Griffiths – kita
* Diego Tejeida – kosketinsoitin
* Conner Green – basso
* Raymond Hearne – rummut

### Vierailevat muusikot
* Miguel Gorodi – trumpetti kappaleessa "The Good Doctor", flyygelitorvi kappaleessa "Host"
* Pete Jones – rumpu ohjelmointi kappaleessa "Puzzle Box"
* Pete Rinaldi – kitara ("Veil" and "Host").

## Arvostelut
* Imperiumi: 7+/10
* Inferno: 
* Kaaoszine: 8/10
* Soundi: 

## Lähteet

## Aiheesta muualla
* 
*
Yleisurheilun Viron-mestaruuskilpailut 1950

**Yleisurheilun Viron-mestaruuskilpailut 1950** järjestettiin 28.–30. heinäkuuta Tartossa.

## Mitalistit

### Miehet

Lähde: 

### Naiset

Lähde: 

## Lähteet
* 

### Viitteet
Erika Kirpu

**Erika Kirpu** (s. 22. kesäkuuta 1992 Moskova, Venäjä) on virolainen miekkailija, maailman- ja euroopanmestari sekä olympiavoittaja. Hänen pääaseensa on kalpa.

## Elämä ja ura

Kirpu kilpaili Rio de Janeiron kesäolympialaisissa 2016 sijoittuen yksilökilpailussa 12:nneksi. Joukkuekilpailussa Kirpun edustama Viro hävisi pronssiottelun Venäjälle sijoittuen neljänneksi. Tokion olympialaisissa 2020 Kirpu oli mukana Viron joukkueessa, joka voitti kultaa kalvan joukkuekilpailussa. MM-kilpailuista Kirpu on voittanut kolme mitalia, joiden joukossa kalvan joukkuekilpailun maailmanmestaruus vuonna 2017, ja EM-kilpailuista viisi mitalia joiden joukossa kalvan joukkuekilpailun Euroopan mestaruudet vuosina 2013 ja 2016.

Kirpu valittiin Viron vuoden naisurheilijaksi vuonna 2014. Hänen isänsä Viktor Kirpu oli myös miekkailija. Kirpun puoliso on italialainen kalpamiekkailun olympiamitalisti Enrico Garozzo.

## Lähteet
* Profiili International Fencing Federation 
* Erika Kirpu Bio, Stats, and Results Olympics at Sports-Reference.com 

### Viitteet

## Aiheesta muualla

*
Ruotsinlaiva kulttuurituotteissa

Tässä artikkelissa kerrotaan **[[ruotsinlaiva]]n esiintymisistä kulttuurituotteissa** eli eri taide- ja viihdealojen teoksissa ja tapahtumissa.

## Elokuvissa

## Televisio-ohjelmissa

## Radio-ohjelmissa

## Kirjallisuudessa
### Novelleissa

### Romaaneissa

### Sarjakuvissa

## Musiikissa
* Arja Saijonmaa levytti vuonna 1981 kappaleen ”Ruotsinlaiva-blues” (*Sverigebåt blues*). Sen on säveltänyt Anders Johnny Ekdahl ja ruotsiksi sanoittanut Tove Jansson, suomeksi Pentti Saaritsa.
* yhdysvaltalaisen Sir Douglas Quintetin country rock -kappaleen ”Meet Me in Stockholm” (1983) kertosäkeessä viitataan Tukholman ja Helsingin välisiin ruotsinlaivoihin: ”Meet me in Stockholm baby, we’ll mess around / Take a real slow boat to Helsinki town”.
*”Turusta Tukholmaan”, Nääsvillen veljekset -yhtyeen kappale vuodelta 1983
* ”Ruotsinlaiva”, Tixa Ja Hevospistoolin vuonna 1991 levyttämä kappale, säv. ja san. Timo Juka
* ”Ruotsinlaivalla”, Mikko Alatalon ja Harri Rinteen kappale vuodelta 1993.
* ”Kun mä astun taas laivaan”, Särre feat. Marko Haavisto & Dxxxa D
* ”Finlandsbåten och januari blåste kall”, ruotsalaisen kantrilaulajan Alf Robertsonin iskelmä vuodelta 2001. Kertosäkeen alussa lauletaan ”Hon steg på finlandsbåten...”.
* Anssi Kelan tupla-CD-albumin *[[Singlet 2000–2010]]* toinen levy on alaotsikoitu ”Elossa ruotsinlaivalla” ja äänitetty yleisön edessä helmikuun 2010 alussa *[[M/S Isabelle|Viking Isabellalla]]*.
* Francis Lain elokuvaan *[[Mies ja nainen (elokuva)|Mies ja nainen]]* säveltämä teema ”Un homme et une femme” on suomalaisille tuttu myös Silja Linen 1970-luvulta asti käyttämänä tunnussävelmänä.
* kansanmusiikin Folklandia-laivafestivaali tammikuussa *[[M/S Silja Europa]]lla* vuodesta 1996 alkaen.
* Helsingissä 1980-luvun loppuvuosina järjestetyn Sea Jazz -festivaalin yksi ohjelmanumero oli päiväsaikaan tapahtuva jazzristeily ruotsinlaivalla, esim. vuonna 1987 Silja Linen *[[M/S Stena Saga|Silvia Reginalla]]*
* Flame Jazz -risteilyt Turusta Tukholmaan, ensi kerran syyskuussa 2012 ja siitä lähtien puolen vuoden välein Siljan ja Viking Linen aluksilla

## Valokuvauksessa

## Lähteet
* 

### Viitteet
Lanviikki

**Lanviikki** () on kylä Salon kaupungin Perniössä. Kylä sijaitsee Perniön eteläosassa Ervastonlahden sopukassa.

Lanviikki sijaitsee Palomäen ja Preitinmäen välisessä laaksossa. Kylän pieni luonaiskulma ulottuu Ervastonlahdelle. Kylässä on vain vähän asutusta ja kylän kantatila sijaitsee pienellä mäellä laakson pohjoisosassa. Lanviikin kyläalue ulottuu laaksosta Preitinmäen yli etelään aina Mustajärvelle saakka. Kuivastontie kulkee Soukasta Lanviikin läpi edelleen Ervastoon. Laakso, jossa Lanviikki sijaitsee, on viljelty, muuten kylän alue on metsäistä korpimaata.

Lanviikki on keskiaikainen uudisasutuskylä. Ervastonlahti lienee tuolloin ulottunut syvemmälle kylän alueelle. Kylässä on ollut kolme kantatilaa, jotka on yhdistetty 1900-luvulla Uusitaloksi. Tilojen torpat Levola ja Rajala itsenäistyivät 1900-luvun alussa, mutta Rajalan torppa on nykyisin jo purettu. Uusitalo on nykyäänki asutettu ja Levolan torppa toimii kesäpaikkana. Muuta asutusta Lanviikissa ei enää ole, mutta Mustajärven rannalla on muutamia kesäasuntoja.

## Lähteet
Andrei Fetisov

**Andrei Sergejevitš Fetisov** (, s. 19. tammikuuta 1972 Novokuznetsk, Venäjän SFNT, Neuvostoliitto) on venäläinen kilpauransa päättänyt koripalloilija.

## Pelaajaura

Laitahyökkääjänä pelannut Fetisov edusti pelaajaurallaan muun muassa venäläisiä ja espanjalaisia seurajoukkueita. Hän voitti UNIKS Kazanissa Venäjän cup-mestaruuden vuonna 2003. Boston Celtics varasi Fetisovin NBA:han 36. vuorolla , mutta hän ei pelannut sarjassa.

Fetisov edusti myös Venäjän miesten maajoukkuetta, jonka kokoonpanossa hän saavutti MM-hopeaa Kanadassa 1994, EM-hopeaa Saksassa 1993 ja EM-pronssia Espanjassa 1997. Hän pelasi myös Sydneyn kesäolympialaisissa 2000 ja vuoden 1995 EM-kilpailuissa.

## Lähteet
* Profiili Liga ACB 
* Andrey Fetisov Basketball Stats Basketball-Reference.com 
* Andrey Fetisov Bio, Stats, and Results Olympics at Sports-Reference.com 

### Viitteet

## Aiheesta muualla
*
Puhjonrannan kurssikeskus

**Puhjonrannan kurssikeskus** on Kouvolan seurakunnan omistama kurssi- ja leirikeskus Valkealan Puhjossa, Rapojärven rannalla. Siellä järjestetään mm. Kouvolan seurakuntayhtymään kuuluvien Kouvolan ja Elimäen seurakuntien leirejä, kuten rippileirejä tai lasten ja nuorten kesä- ja talvileirejä. Puhjonrannan tiloja voi myös vuokrata yksityiseen käyttöön esimerkiksi juhlatilaisuuksia varten.

Puhjonranta sijaitsee Rapojärven eteläosassa, Haavistonselän rannalla. Puhjonrannassa päärakennuksen lisäksi 7 majoitusrakennusta, kolme uimarantaa, kaksi rantasaunaa, nuotiopaikkoja, urheilukenttä, leikkipaikkoja ja venelaituri. Puhjonrannan rakennukset on nimetty puiden mukaan. Kaikki rakennukset ovat yksikerroksisia.
Tammi-nimisessä päärakennuksessa sijaitsee ruokala, auditorio, kokoushuone, induktiosilmukka ja keittiö. Pihlajan ja Jalavan rakennuksissa on myös kaksi luokkaa, jotka sopivat esimerkiksi rippikoulun oppitunneille.

## Rakennukset
*Tammi   – päärakennus (ruokala, auditorio, kokoushuone) 
*Koivu   – majoitus
*Haapa   – majoitus
*Jalava  – majoitus ja 2 luokkaa
*Honka   – majoitus
*Kuusi   – majoitus
*Mänty   – majoitus
*Näre    – majoitus
*Pihlaja – luokka ja yhteistiloja
*Kelo

## Etäisyydet
Puhjonrannasta on matkaa Valkealan kirkonkylälle noin 4,5 kilometriä ja Kouvolaan 14 kilometriä. Lähin ruokakauppa sijaitsee Valkealan ABC:llä.

## Lähteet
Joseph-Hector Fiocco

**Joseph-Hector Fiocco** (1703 Bryssel – 1741 Bryssel) oli flaamilainen barokin ajan säveltäjä ja viulisti.

Fioccon isä oli italialaissäveltäjä Pietro Antonio Fiocco. Hänellä oli viisitoista sisarusta, joihin kuului myös säveltäjä Jean-Joseph Fiocco. Opetusta hän sai perhepiirissä. Fiocco pääsi töihin Antwerpenin katedraaliin ja vuonna 1737 Brysseliin palattuaan Pyhän Mikaelin ja Pyhän Gudulan tuomiokirkkoon. Hän työskenteli myös kreikan ja latinan professorina. 

Fioccon tuotantoon kuuluu muiden muassa cembalosarjoja, joissa yhdistyvät ranskalaiset ja italialaiset tyylivaikutteet. François Couperinin vaikutus Fioccon musiikkiin oli merkittävä. Suzuki-menetelmällä toteutettavassa viulunsoiton opetuksessa käytettävään materiaaliin kuuluu Fioccon *Allegro*, josta on tehty myös sovitus jousikvartetille. Fioccon hengellisiin vokaaliteoksiin kuuluvat *Missa solemnis* ja Concert Spirituelissa pitkään suosiossa ollut psalmi *Laudate pueri*.
 
## Lähteet

## Aiheesta muualla
* IMSLP: nuotteja
Kuusankosken seurakunta

**Kuusankosken seurakunta** on Kouvolan Kuusankoskella Kymenlaaksossa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Kymenlaakson rovastikuntaan. Seurakunnan kirkkoherra on Kimmo Ylikangas.

## Papisto
Seuraavat henkilöt ovat toimineet Kuusankosken kirkkoherroina:

* 1919–1928: kirkkoherra Arvi Malmivaara
* 1929–1941: kirkkoherra Hannes Laasonen
* 1943–1952: kirkkoherra Kaarlo Hautaniemi
* 1953–1959: kirkkoherra Antti Orkamaa
* 1960–1972: kirkkoherra Antti Arppe
* 1973–1975: kirkkoherra Edvin J. Laurema
* 1975–1986: kirkkoherra Taisto Huttunen
* 1987–2005: kirkkoherra Matti Perälä
* 2006→ Kimmo Ylikangas

## Kirkot
* Jaalan kirkko
* Kuusankosken kirkko
* Voikkaan kirkko

## Lähteet
Kouvolan seurakunta

**Kouvolan seurakunta** on Kouvolassa Kymenlaaksossa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Kymenlaakson rovastikuntaan. Seurakunnan kirkkoherra on Tuija Nuutinen.

Vuoden 2025 lopussa Kouvolan seurakuntaan kuului 52&nbsp;046 jäsentä, mikä oli noin 67 prosenttia Kouvolan asukkaista. Jäsenmäärä on ollut laskussa 2000-luvun alusta saakka.

## Kirkot
* Kouvolan keskuskirkko
* Käpylän kirkko

## Papisto
Seuraavat henkilöt ovat toimineet Kouvolan kirkkoherroina:

* 1921–1923: vt. kirkkoherra Armas Aarnio
* 1923–1936: kirkkoherra Lauri Rikala
* 1936–1938: vt. kirkkoherra Ilmari Reijonen
* 1938–1961: kirkkoherra Sem Wahl
* 1961- Pentti Heikkilä
* 1980–1981 Pertti Mäkeläinen
* 1981–2002 kirkkoherra Mikko Reijonen
* 2002–2022: kirkkoherra Keijo Gärdström
* 2022–: kirkkoherra Tuija Nuutinen

## Lähteet
Elimäen seurakunta

**Elimäen seurakunta** on Kouvolan Elimäellä Kymenlaaksossa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Kymenlaakson rovastikuntaan. Seurakunnan kirkkoherra on Kirsi Hämäläinen.

## Kirkot
* Elimäen kirkko
* Korian kirkko

## Papisto
Seuraavat henkilöt ovat toimineet Elimäen kirkkoherroina:

* 1864–1885: kirkkoherra Robert Toussaint Enckell
* 1887–1894: kirkkoherra Karl Edvard Fritjof Bergroth
* 1895–1904: kirkkoherra Bengt Adolf Broms
* 1905: kirkkoherra Berndt Robert Henriksson
* 1909–1916: kirkkoherra Gustaf Werner Törnvall
* 1919–1939: kirkkoherra Kustaa Palmunen
* 1941–1964: kirkkoherra Kaarlo Hyrske
* 1964–1978: kirkkoherra Jalmari Ukkonen
* 1978–2011: kirkkoherra Osmo Puhakka
* 2011–2015: kirkkoherra Päivi Sipponen
* 2016→ kirkkoherra Kirsi Hämäläinen

## Lähteet
Valkealan seurakunta

**Valkealan seurakunta** on Kouvolan Valkealassa Kymenlaaksossa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Kymenlaakson rovastikuntaan. Seurakunnan kirkkoherra on Arto Helle.

## Kirkot
* Tirvan kyläkirkko
* Tuohikotin kyläkirkko
* Valkealan kirkko
* Voikosken kyläkirkko

## Papisto
Seuraavat henkilöt ovat toimineet Valkealan kirkkoherroina:

* 1640–1645: Bartholdus Caroli Ithimaeus
* 1647–1659: Sigfridus Martini
* 1659–1670: Henricus Petri
* 1672–1699: Carolus Bartholdi Ithimaues
* 1703–1705: Bartholdus Caroli Ithimaeus
* 1705–1709: Gustaf Nehrman
* 1710–1714: Gustavus Johannis Procopaeus
* 1715–1741: David Jonas Hirn
* 1742–1752: Gabriel Procopaeus
* 1754–1758: Jonas Backman
* 1759–1770: Isaak Indrenius
* 1773–1786: Karl Gustaf Nikander
* 1787–1801: Erik Fabian Backman 
* 1803–1807: Mikael Procopaeus
* 1808–1864: Johan Kristian Hornborg
* 1866–1873: Knut Gustaf Reinhold Blåfield
* 1874–1891: Bernhard Kristfrid Sarlin
* 1892– Karl Vilén
* 1975–2002: Sakari Vihma

## Lähteet
Aleksanteri Antiokialainen (kuvanveistäjä)

**Aleksanteri** (tai **Aleksandros**, ) tai **Agesandros** () oli antiikin kreikkalainen kuvanveistäjä, joka edusti hellenististä kuvanveistoa. Hän oli kotoisin Kaarian Antiokheiasta eli Antiokiasta ja toimi noin vuosina 130–110 eaa. Kuvanveistäjän nimimuotoa ei tunneta varmuudella.

Kuvanveistäjää pidetään yleensä *[[Milon Venus|Milon Venuksen]]* eli *Meloksen Afroditen* veistäjänä. Hänen nimensä on ollut veistokseen liitetyssä, sittemmin kadonneessa jalustassa, josta on luettu alkuosasta vajaa piirtokirjoitus:

Kirjoituksen perusteella kuvanveistäjän nimeksi on täydennetty yleensä *[Aleks]andros* (*Aleksanteri*), joskus *[Ages]andros*. Jalusta katosi Louvresta 1800-luvulla, mahdollisesti koska sen antama todistus ei sopinut yhteen sen kanssa, että veistoksestaan ylpeät ranskalaiset halusivat esittää *Milon Venuksen* klassisen kauden veistoksena ja jopa Praksiteleen työnä. Toisaalta myös jalustan yhteys veistokseen on kyseenalaistettu.

## Lähteet
Agesandros

**Agesandros** (, ) tai **Hegesandros** (, ) voi viitata seuraaviin:

* Agesandros Rhodoslainen (1. vuosisata eaa.), kuvanveistäjä
* Aleksanteri (Aleksandros) tai Agesandros Antiokialainen (100-luku eaa.), kuvanveistäjä, jonka nimeä ei tunneta varmuudella
* Hegesandros Delfoilainen (100-luku eaa.), historioitsija
* Hegesandridas tai Agesandridas (toimi 411 eaa.), Hegesandroksen tai Agesandroksen poika, sotilas, joka on mahdollisesti sama kuin Thukydideen mainitsema ”Agesandros”

## Lähteet
Anjalankosken seurakunta

**Anjalankosken seurakunta** on Kouvolan Anjalankoskella Kymenlaaksossa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Kymenlaakson rovastikuntaan. Seurakunnan kirkkoherra on Johanna Pesonen.

## Kirkot
* Anjalan kirkko
* Inkeroisten kirkko
* Myllykosken kirkko
* Sippolan kirkko
* Ummeljoen kyläkirkko

## Papisto
Seuraavat henkilöt ovat toimineet Anjalankosken kirkkoherroina:

* 1999–2013: kirkkoherra Juhani Huovila
* 2013–2017: kirkkoherra Heikki Heinonen
* 2017–2021: kirkkoherra Eija Murto
* 2022–2023: kirkkoherra Timo Pokki
* 2023→ kirkkoherra Johanna Pesonen

## Lähteet
Aleksanteri Antiokialainen

**Aleksanteri Antiokialainen** tai **Aleksandros Antiokialainen** (, ) voi viitata seuraaviin antiikin aikaisiin henkilöihin:

* Aleksanteri Antiokialainen tai Agesandros Antiokialainen  (100-luku/1.vuosisata eaa.), kuvanveistäjä
* Aleksanteri Antiokialainen (300-luku jaa.), kristillinen filosofi ja Antiokian piispa
Bryaksis

**Bryaksis** (, myös *Bryassis*, , ; n. 372–312 eaa.) oli antiikin kreikkalainen kuvanveistäjä, joka edusti klassisen kauden kuvanveistoa. Hän oli kotoisin Ateenasta ja toimi noin vuoden 350 eaa. tienoilla. 

Bryaksis teki veistoksia sekä kivestä että metallista. Hän osallistui yhdessä Skopaan, Timotheoksen ja Leokhareen kanssa Halikarnassoksen mausoleumin koristeluun. Hän teki myös Seleukos I:n pronssipatsaan. Muita hänen veistoksiaan olivat muun muassa viisi suurikokoista patsasta Rhodoksessa, Asklepioksen patsas sekä Pasifaen patsas.

Klemens Aleksandrialaisen mukaan Bryaksis olisi ollut niin taitava, että jotkut laittoivat kaksi hänen patsaistaan virheellisesti Feidiaan nimiin.

## Lähteet

## Aiheesta muualla
Deinomenes (kuvanveistäjä)

**Deinomenes** (; 400/300-luku eaa.) oli antiikin kreikkalainen kuvanveistäjä, joka edusti klassisen kauden kuvanveistoa. Hän toimi ainakin noin vuoden 400 eaa. tienoilla.

Deinomeneen ajoitus tunnetaan Plinius vanhemmalta, joka sijoitti hänet 95. olympiadille. Deinomenes teki Ion ja Kalliston patsaat, jotka olivat Pausaniaan aikaan 100-luvulla jaa. Ateenan Akropoliilla. Pliniuksen mukaan hän teki myös Protesilaoksen sekä painija Pythodemoksen patsaat. Tatianos laittoi hänen nimiinsä myös Paionian kuningattaren Besantiksen patsaan.

## Lähteet
Vladislav Kondratov

**Vladislav Kondratov** (, s. 16. syyskuuta 1971 Moskova, Venäjän SFNT, Neuvostoliitto) on venäläinen kilpauransa päättänyt koripalloilija.

## Pelaajaura

Isona laitahyökkääjänä pelannut Kondratov edusti pelaajaurallaan pääasiassa kotimaansa seurajoukkueita. Kondratov edusti myös Venäjän miesten maajoukkuetta, jonka kokoonpanossa hän saavutti EM-hopeaa Saksassa 1993.

## Lähteet

## Aiheesta muualla
* Profiili eurobasket.com
Deinomenes

**Deinomenes** () voi viitata seuraaviin antiikin kreikkalaisiin henkilöihin:

* Deinomenes (500/400-luku eaa.), Syrakusan tyrannien Gelonin, Hieron I:n ja Thrasybuloksen isä
* Deinomenes (400/300-luku eaa.), kuvanveistäjä
* Deinomenes (215 eaa.), vartija ja salaliittolainen Syrakusan kuninkaan Hieronymoksen hovissa

## Lähteet
Naukydes

**Naukydes** (, ; 400-luku eaa.) oli antiikin kreikkalainen kuvanveistäjä, joka edusti klassisen kauden kuvanveistoa. Hän oli kotoisin Argoksesta ja toimi ainakin noin vuoden 420 eaa. tienoilla.

Naukydes oli Mothonin poika ja Polykleitos nuoremman sekä tämän veljen Alypoksen opettaja. Hänen ajoituksensa tunnetaan Plinius vanhemmalta, joka sijoitti hänet 90. olympiadille.

Naukydes teki kullasta ja norsunluusta veistetyn Heben patsaan, joka seisoi Argoksen Heraionissa vanhemman Polykleitoksen tekemän Heran patsaan vieressä. Pliniuksen mukaan hän teki myös Hermeen patsaan ja *Diskobolos*-patsaan sekä patsaan, joka esitti miestä uhraamassa pässiä. Tatianos sanoo hänen tehneen runoilijatar Erinnan patsaan, mutta tämän täytyy olla virhe, sillä Erinnan katsotaan yleensä eläneen vasta seuraavalla vuosisadalla.

## Lähteet

## Aiheesta muualla
Periklytos

**Periklytos** (, ; 400/300-luku eaa.) oli antiikin kreikkalainen kuvanveistäjä, joka edusti klassisen kauden kuvanveistoa. Hän toimi noin vuoden 420 eaa. tienoilla.

Periklytos oli Pausaniaan mukaan Polykleitoksen oppilas ja Antifaneen opettaja. Hänen ajoituksensa perustuu siihen, että Polykleitos toimi noin vuonna 440 eaa. ja Antifanes noin vuonna 400 eaa. Muutoin hänestä ei tiedetä juuri mitään.

## Lähteet
Yleisurheilun Viron-mestaruuskilpailut 2013

**Yleisurheilun Viron-mestaruuskilpailut 2013** järjestettiin 27.–28. heinäkuuta Tallinnassa.

## Mitalistit

### Miehet

Lähde: 

### Naiset

Lähde: 

## Lähteet
* 

### Viitteet
Frynon

**Frynon** (, ; 400/300-luku eaa.) oli antiikin kreikkalainen kuvanveistäjä, joka edusti klassisen kauden kuvanveistoa. Hän toimi ainakin noin vuoden 408 eaa. tienoilla.

Frynon oli Plinius vanhemman mukaan Polykleitoksen oppilas. Tällä perusteella hänet voidaan myös ajoittaa. Frynonin kotipaikkaa ei tunneta.

## Lähteet
Kanakhos nuorempi

**Kanakhos nuorempi** (, ; 400/300-luku eaa.) oli antiikin kreikkalainen kuvanveistäjä, joka edusti klassisen kauden kuvanveistoa. Hän oli kotoisin Sikyonista ja toimi noin vuoden 400 eaa. tienoilla.

Kanakhos nuorempi oli Polykleitoksen oppilas ja mahdollisesti Kanakhos vanhemman pojanpoika. Hänen ajoituksensa tunnetaan Plinius vanhemmalta, joka sijoitti hänet 95. olympiadille. Tiedot kummastakin Kanakhoksesta menevät antiikin lähteissä usein sekaisin.

Pausaniaan mukaan Kanakhos teki yhdessä Patrokleen kanssa patsaat kahdesta spartalaisesta, jotka olivat taistelleet Aigospotamoin taistelussa vuonna 405 eaa.

## Lähteet
Hans Jepsen

**Hans Pauli Lyngby Jepsen** (1. huhtikuuta 1920 – 31. heinäkuuta 2001) oli tanskalainen kirjailija. Hän oli etenkin novellistina merkittävä ja julkaisi teokset *Kvindesind* (1945), *Vintervej* (1955) ja *Vejen* (1956) ja *Paradishuset*.

## Lähteet
Pavel Melnikov (soutaja)

**Pavel Melnikov** (s. 8. elokuuta 1969) on venäläinen soutaja. Hän saavutti Atlantan olympialaisissa 1996 pronssia kahdeksikossa. Hän saavutti maailmanmestaruuskilpailuissa pronssia kahdeksikossa St. Catharinesissa 1999 sekä sijoittui samassa luokassa neljänneksi Tampereella 1995 ja Kölnissä 1998.

## Lähteet
Jens Ludvig Jensen

**Jens Ludvig Jensen** oli kansakoulunopettaja ja myöhemmin kasvipatologi. Hän oli 1872 perustamassa liikettä, joka auttoi Tanskan siemenkauppaa järkevälle kannalle. Hän tutki perunaruttoa ja viljan nokisieniä sekä keksi ohran kätkönoen ja lentonoen eron.

## Lähteet
Sven Aurén

**Sven Anders Göte Aurén** (26. maaliskuuta 1906 Tukholma – 1985) oli ruotsalainen sanomalehtimies ja kirjailija, joka julkaisi useita matkakirjoja, joista suomennettu on *Sahara* ja *Minun Pariisini*. Vuodesta 1945 lähtien hän työskenteli Svenska Dagbladetin Pariisin-kirjeenvaihtajana. Kirjailijana hänet tunnetaankin Pariisin-kuvauksistaan.

## Lähteet
Antoninuksen rutto

**Antoninuksen rutto** oli vuosina 165–180 Välimeren seudulla riehunut kulkutauti.

Taudin oireita olivat kuume, musta ripuli, oksentelu, jano, turvonnut kurkku ja yskä. Oireet kestivät parisen viikkoa. Oireiden perusteella taudin arvellaan olleen isorokkoa. Epidemia on saanut nimensä silloisen Rooman keisarin Marcus Aurelius Antoninuksen mukaan, joka ilmeisesti kuoli tähän tautiin.

Tauti tuli Välimerelle luultavasti Kiinasta silkkitien ja kauppalaivojen välityksellä. Sitä levittivät Lähi-idästä palanneet roomalaiset sotilaat. Tautiin arvellaan kuolleen viisi miljoonaa ihmistä. Selviytyneille kehittyi immuniteetti.

Epidemia teki suuren loven Rooman valtakunnan verotuloihin, kauppaan, ruoantuotantoon ja käsityöteollisuustuotantoon sekä sotavoimiin. Rooman armeijan heikennyttyä germaanit ylittivät vuonna 167 Reinin ensimmäistä kertaa 200 vuoteen.

## Lähteet
Angelo Poliziano

**Angelo Poliziano** (1454 Montepulciano – 1494 Firenze) oli italialainen humanisti ja runoilija. Hän oli etevä tekstikriitikko. Vuonna 1478 hän julkaisi latinankielisen teoksen Pazzi-salaliitosta. Hänen paimennäytelmänsä *Orfeo* on ensimmäinen italiankielinen näytelmä ja tulkintojen mukaan kaikkein ensimmäinenkin ooppera. Poliziano kirjoitti runoja Medicien hovissa. Hänet tunnettiin sekä latinan- että italiankielisenä lyyrillisenä runoilijana.

Poliziano oli Lorenzo de' Medicin sihteeri ja hänen poikiensa opettaja. Hän toimi vuodesta 1480 Firenzen yliopiston puhetaidon opettajana. Hän käytti latinaa kirjoittaessaan tutkimuksiaan ja italian kieltä lyriikkaan. Hänen pastoraalinäytelmänsä *Orfeo* (1480) on ensimmäinen tunnettu ei-uskonnollinen näytelmä Italian kirjallisuudessa. Hänen runoissaan yhdistyvät kansaonmaiset ja antiikin runouden vaikutteet.

## Suomennettuja runoja
;Lähde
* Oi neidot, toukokuulla (I' mi trovai, fanciulle, un bel mattino), suom. Aale Tynni, teoksessa *Tuhat laulujen vuotta: valikoima länsimaista lyriikkaa*, toim. Aale Tynni, WSOY 1957, 1974 , 2004 
* Stanzoja : I: 33–41 (Stanze: Libro I: 33–41 ), suom. Tyyni Tuulio, teoksessa *[[Maailmankirjallisuuden kultainen kirja|Italian kirjallisuuden kultainen kirja]]*, toim. Tyyni Tuulio, Helsinki: WSOY 1945

## Lähteet

## Aiheesta muualla
Rennes School of Business

**Rennes School of Business** on eurooppalainen kauppakorkeakoulu, joka toimii Rennesissä, Ranskan Bretagnessa. Rennes SB perustettiin Ranskassa vuonna 1990.

Vuonna 2019 Rennes SB oli kymmenes Financial Timesin Euroopan kauppakorkeakoulujen rankinglistalla.

Rennes SB on kansainvälinen kolmoisakkreditointi (AMBA, EQUIS ja AACSB).

## Lähteet

## Aiheesta muualla
*Virallinen kotisivu
Nagahama

**Nagahama** () on Japanin kaupunki Honshūn saarella Kansain alueella Shigan prefektuurissa. Se sijaitsee Biwajärven rannikolla prefektuurin koillisosassa. Kaupungin keskusta sijaitsee Anejoen suiston alavalla rannikkotasangolla. Siihen kuuluu myös laajoja alueilta ympäröiviltä Ibukivuorilta ja Chikubushiman saari, Biwajärven toiseksi suurin. Pohjoisessa kaupunki rajautuu Fukuin prefektuuriin, idässä Gifun prefektuuriin. Nagahamassa on 117&nbsp;677 asukasta (maaliskuussa 2020) ja sen pinta-ala on 539,63 neliökilometriä.

Nagahama sijaitsee historiallisen Hokuriku-kaidō-tiereitin varrella, ja asutus alueella onkin vanhaa. Nykyinen kaupunki sai kuitenkin alkunsa vuonna 1574, kun Toyotomi Hideyoshi rakensi uudelleen siellä sijainneen vanhan linnan ja vaihtoi paikkakunnan nimen Nagahamaksi. Hetken aikaa se kehittyi linnanaluskaupunkina. Edo-kaudella siitä tuli Hikonen daimiokunnan satama- ja kauppakaupunki. Eräs perinteinen elinkeino on kreppikankaan (*chirimen*) kudonta, joka alkoi jo 1700-luvun puolivälissä. Tekstiiliteollisuuden lisäksi kaupunkiin on sijoittunut monipuolista tuotantoa, kuten bio-, lasi-, muovi- ja koneteollisuutta, ja se onkin alueensa paikallinen kauppa- ja teollisuuskeskus. Maaseutualueilla viljellään riisin lisäksi esimerkiksi soijaa, vehnää ja koristekukkia. Kaupunkioikeudet osana Japanin nykyistä kunnallishallintoa Nagahamalle myönnettiin laajan kuntaliitoksen yhteydessä vuonna 1943. Kaupunki laajeni huomattavasti vuonna 2006, kun siihen liitettiin Azain ja Biwan maaseutukaupungit, sekä jälleen vuonna 2010, kun siihen liitettiin Kinomoton, Kohokun, Nishiazain, Takatsukin, Torahimen ja Yogon maaseutukaupungit.

Nagahaman kulttuuriperintöön kuuluvat useat historialliset temppelit ja muut muistomerkit. Kaupunki tunnetaan lukuisista bodhisattva Kannonille omistetuista temppeleistä Kannonia esittävine veistoksineen, joista monet on valittu Japanin tärkeäksi kulttuuriomaisuudeksi. Kaupungin keskustaajamassa sijaitsevat Nagahaman linnan rauniot, Daitsū-jin temppeli puutarhoineen ja Nagahama Hachiman-gūn pyhäkkö, jonka Hikiyama-festivaalin seremonia on hyväksytty Unescon aineettoman kulttuuriperinnön luetteloon. Sille on rakennettu kaupunkiin oma museonsa. Rakennettua kulttuuriperintöä edustaa myös vuonna 1882 valmistunut Nagahaman entinen rautatieasema, Japanin vanhin säilynyt asemarakennus. Chikubushiman saari muodostaa oman matkailukohteensa. Siellä sijaitsevan Tsukubushiman pyhäkön päähalli ja Hōgon-jin temppelin portti on valittu kansallisaarteiksi. Osa kaupungista kuuluu Biwajärven puolikansallispuistoon. Nagahamaa palvelevat JR Nishi-Nihonin Hokuriku-päälinja ja Kosei-linja.

## Kuvia

Tiedosto:Nagahama hachimangu01s3200.jpg|Nagahama Hachiman-gū
Tiedosto:Keiunkan18s3200.jpg|Keiunkan-huvilan puutarhaa
Tiedosto:Hogonji18s3200.jpg|Hōgon-jin pagodi
Tiedosto:Kurokabe square03s3200.jpg|Kurokabe squaren aluetta
Tiedosto:Lake Yogo01s3200.jpg|Näkymä Yogojärvelle


## Lähteet

## Aiheesta muualla

* Kaupungin internetsivut
Andrei Gluhov

**Andrei Gluhov** (s. 1. kesäkuuta 1972) on venäläinen soutaja. Hän saavutti Atlantan olympialaisissa 1996 pronssia kahdeksikossa. Sydneyn olympialaisissa 2000 hän jäi kahdeksikossa B-finaaliin. Gluhov saavutti maailmanmestaruuskilpailuissa pronssia kahdeksikossa St. Catharinesissa 1999 ja sijoittui samassa luokassa neljänneksi Kölnissä 1998.

## Lähteet
Anton Tšermašentsev

**Anton Tšermašentsev** (s. 21. tammikuuta 1976) on venäläinen soutaja. Hän saavutti Atlantan olympialaisissa 1996 pronssia kahdeksikossa. Sydneyn olympialaisissa 2000 hän jäi kahdeksikossa B-finaaliin. Maailmanmestaruuskilpailuissa Tšermašentsev sijoittui kahdeksikossa neljänneksi Tampereella 1995 ja kuudenneksi Aiguebelettessa 1997.

## Lähteet
Cole Bardreau

**Cole Bardreau** (s. 22. heinäkuuta 1993) on yhdysvaltalainen jääkiekkoilija. Hän edustaa NHL-seura New York Islanders. Bardreau on varaamaton pelaaja, jonka kanssa Islanders teki sopimuksen heinäkuussa 2019. Bardreau on pelipaikaltaan keskushyökkääjä ja kätisyydeltään right. Hän pelasi kaudella 2019–2020 uransa ensimmäiset kymmenen NHL-runkosarjaottelua. Niissä hän teki yhden maalin ja yhden syötön eli kaksi tehopistettä. 

## Lähteet
*
Vanuatun parlamenttivaalit 2020

**Vanuatun vuoden 2020 parlamenttivaalit** pidettiin 19. maaliskuuta. Niissä valittiin 52 edustajaa maan parlamenttiin seuraavaksi nelivuotiskaudeksi.

Kaikkiaan vaaliessa oli ehdokkaana 17 naista. Muiden Ennen vaaleja parlamentissa ei ollut ainuttakaan naisedustajaa..

Huonon sään vuoksi neljän vaalipiirin, Ambaen, Maewon, Banksin ja Torresin, äänestyspaikoille ei saatu toimitettua paikalle ajoissa, joten äänestysaikaa pidennettiin näiden vaalipiirien osalta seuraavaan päivään.

Vaalien jälkeen suurimmaksi puolueeksi nousi Maa ja oikeus -puolue. Virallisia tuloksia ei ole vielä julkaistu..

## Lähteet
Pjotr Saveljev

**Pjotr Jefimovitš Saveljev** (, 27. kesäkuuta 1902 nykyisen Jessoilan kunnan Salmenniskan kylä – 23. joulukuuta 1969 Petroskoi) oli karjalaissyntyinen neuvostoliittolainen opettaja ja hallintovirkailija.

Pjotr Saveljev syntyi karjalaiseen talonpoikaisperheeseen. Hän kävi Uhmoilan kaksiluokkaisen koulun ja valmistui Petroskoin venäläisestä opettajaopistosta vuonna 1922. Vuonna 1928 hän valmistui Krupskajan kommunistisen kasvatuksen akatemiasta Moskovassa.

Saveljev työskenteli opettajana Uhmoilassa vuosina 1922–1924, Karjalan autonomisen tasavallan valistusasian kansankomissariaatissa vuosina 1928–1930 sekä komissariaatin osastopäällikkönä ja varakansankomissaarina vuosina 1930–1932. Hän oli Karjalan pedagogisen instituutin johtaja vuosina 1932–1935 ja tasavallan valistusasiain varakansankomissaari vuosina 1935–1936. Saveljev työskenteli NKP(b):n Karjalan aluekomiteassa vuosina 1936–1938 ja karjalankielisen *[[Karjalan Sanomat|Sovetskoi Karelija]]* -lehden päätoimittajana vuonna 1938.

Saveljev vangittiin karjalan kirjakielen luomiseen liittyneen jutun yhteydessä vuonna 1938, mutta hänet vapautettiin vuonna 1940. Hän työskenteli sen jälkeen keskikoulun rehtorina Petroskoissa ja osallistui toiseen maailmansotaan. Saveljev toimi Petroskoin opettajainstituutin johtajana vuonna 1946 ja Karjalais-suomalaisen neuvostotasavallan varaopetusministerinä vuosina 1946–1951. Vuosina 1952–1954 hän työskenteli Karjalais-suomalaisen SNT:n opettajien täydennyskoulutusinstituutissa ja vuosina 1954–1955 tasavallan ministerineuvostossa.

## Lähteet
Aleksandr Lukjanov

**Aleksandr Lukjanov** (s. 19. elokuuta 1949) on venäläinen soutaja, joka kilpaili venekuntien perämiehenä. Hän voitti Montrealin olympialaisissa 1976 Neuvostoliittoa edustaen kultaa perämiehellisessä nelosessa. Moskovan olympialaisissa 1980 hän saavutti hopeaa perämiehellisessä kaksikossa ja Soulin olympialaisissa 1988 hopeaa kahdeksikossa. Atlantan olympialaisissa 1996 hän edusti Venäjää ja saavutti pronssia kahdeksikossa. Sydneyn olympialaisissa 2000 hän jäi kahdeksikossa B-finaaliin.

## Lähteet
Nikolai Aksjonov

**Nikolai Aksjonov** (s. 8. kesäkuuta 1970) on venäläinen soutaja. Hän saavutti Atlantan olympialaisissa 1996 pronssia kahdeksikossa. Hän saavutti maailmanmestaruuskilpailuissa pronssia kahdeksikossa St. Catharinesissa 1999 sekä sijoittui samassa luokassa neljänneksi Kölnissä 1998 ja kuudenneksi Aiguebelettessa 1997.

## Lähteet
Roman Montšenko

**Roman Montšenko** (9. elokuuta 1964 – 2. tammikuuta 2020) oli venäläinen soutaja. Hän saavutti Atlantan olympialaisissa 1996 pronssia kahdeksikossa. Barcelonan olympialaisissa 1992 hän edusti IVY:tä perämiehettömässä nelosessa ja jäi B-finaaliin. Montšenko sijoittui maailmanmestaruuskilpailuissa parhaimmillaan neljänneksi kahdeksikossa Tampereella 1995.

## Lähteet
Vladimir Volodenkov

**Vladimir Volodenkov** (s. 25. huhtikuuta 1972) on venäläinen soutaja. Hän saavutti Atlantan olympialaisissa 1996 pronssia kahdeksikossa. Hän ei soutanut alkuerässä mutta tuli Vladimir Sokolovin tilalle keräilyerään ja loppukilpailuun. Sydneyn olympialaisissa 2000 hän jäi kahdeksikossa B-finaaliin kuten myös Ateenan olympialaisissa 2004 perämiehettömässä nelosessa. Volodenkov saavutti maailmanmestaruuskilpailuissa pronssia kahdeksikossa St. Catharinesissa 1999 ja Euroopan-mestaruuskilpailuissa hopeaa kahdeksikossa Ateenassa 2008.

## Lähteet
Yleisurheilun Viron-mestaruuskilpailut 1951

**Yleisurheilun Viron-mestaruuskilpailut 1951** järjestettiin 4.–6. elokuuta Tallinnassa.

## Mitalistit

### Miehet

Lähde: 

### Naiset

Lähde: 

## Lähteet
* 

### Viitteet
Vanuatun liberaaliliike

**Vanuatun liberaaliliike** (, lyh. **VLM**) on Vanuatussa toimiva liberaali puolue.

Puolue on perustettu vuonna 2018. Ensimmäisillä puoluepäivillään vuonna 2019 puolue ilmoitti asettavansa ehdokkaita tuleviin parlamenttivaaleihin sekä Luganvillen kunnallisvaaleihin. Luganvillen valtuustoon puolue voitti yhden paikan.

Ensimmäisen edustajansa maan parlamenttiin puolue sai vuoden 2020 vaaleissa, kun puolueen puheenjohtaja ja perustaja Gaetan Pikioune tuli valituksi. 

VLM on nostanut esille mm. kavan myyntiin liittyvän epäreilun kilpailutilanteen Kiinan markkinoilla puolustaen paikallisten vanuatualaisten tuottajien oikeutta reiluun hintaan ja markkinaympäristöön oman kansallisjuomansa kohdalla.    

Puolue ilmoitti järjestävänsä toiset puoluekokouksensa vuonna 2021 Efatessa, Melen kylässä. 

## Lähteet
Riho Embrich

**Riho Embrich** (s. 10. maaliskuuta 1993) on suomenvirolainen uransa lopettanut jääkiekkoilija. Hän on HIFK:n junioriorganisaation kasvatti ja pelasi seurassa kauden 2011–2012 puoliväliin ennen siirtymistään Venäjän MHL:n B-liigaan liettualaiseen Baltica Vilniusiin. Vilnasta Embrich palasi seuraavaksi kaudeksi Espoo Blues A-junioreihin kaudeksi 2012–2013.

Juniorikiekkoilun jälkeen Embrich pelasi aikuisten tasolla ensin kaksi kautta Bewe TuusKin Suomi-sarjan joukkueessa ennen siirtymistään Jyväskylään pelaamaan Riemun II-divisioonan/Suomi-sarjan joukkueessa. Sieltä hän siirtyi pelaamaan lainasopimuksella JYP-Akatemian Mestis-joukkueessa. Kaudelle 2018–2019 Embrich siirtyi Ranskaan maan 3. sarjatasolla pelanneen Toulouse-Blagnacin joukkueeseen. Seuraavalla kaudella hän ei pelannut, minkä jälkeen hän palasi Liikunnan Riemuun. 

## Maajoukkue
Embrich pelasi ensimmäisen kerran Viron maajoukkueessa kaudella 2012–2013 olympiakarsinnoissa. Hän pelasi keväästä 2015 lähtien joka vuosi Viron maajoukkueessa 1. divisioonan B-lohkon maailmanmestaruuskilpailuissa. Kaikkiaan Riho Embrich on pelannut harjoitusottelut mukaan lukien 33 peliä Viron maajoukkueessa.

## Muuta
Riho Embrichin nuorempi veli Erik Embrich on pelannut jääkiekkoa 11 ottelua Ässien liigajoukkueessa, 1 ottelun Jokerien KHL-joukkueessa ja edustanut Viroa 1. divisioonan maailmanmestaruuskilpailuissa.

## Lähteet
Marwan al-Shehhi

**Marwan Yousef Mohamed Rashid Lekrab al-Shehhi** (9. toukokuuta 1978 Ra’s al-Khaima, Arabiemiirikunnat – 11. syyskuuta 2001 New York, Yhdysvallat) oli arabiemiraattilainen terroristi ja yksi viidestä United Airlinesin lennon 175 kaappaajasta. Hän oli lentäjänä kyseisellä lennolla.

Al-Shehhi muutti Saksaan vuonna 1996 ja ystävystyi siellä Mohammed Attan, Ziad Jarrahin ja Ramzi bin al-Shibhin kanssa. Vuoden 1999 lopulla he matkustivat Afganistaniin terroristien koulutusleirille ja tapasivat siellä Osama bin Ladenin, joka värväsi heidät terrorihyökkäykseen. Hän saapui Yhdysvaltoihin toukokuussa 2000, kuukautta aiemmin kuin Atta. Molemmat kouluttautuivat lentäjiksi Huffman Aviationissa Floridassa ja saivat lentolupakirjansa FAA:lta joulukuussa 2000.

9. syyskuuta 2001 Al-Shehhi matkusti Floridasta Bostoniin, jossa hän yöpyi hotellissa 11. syyskuuta asti. Noustuaan lennolle Loganin kansainvälisellä lentoasemalla hän ja neljä muuta kaappaajaa ottivat koneen haltuunsa 30 minuuttia nousun jälkeen. Al-Shehhi ohjasi koneen päin World Trade Centerin etelätornia New Yorkissa kello 9.03 paikallista aikaa. 17 minuuttia aiemmin Mohammed Atta oli ohjannut American Airlinesin lennon 11 päin pohjoistornia. Al-Shehhi oli nuorin iskujen lentäjistä. Lennon 175 törmäys nähtiin televisiossa ympäri maailmaa suorassa lähetyksessä. Kello 9.59, 56 minuuttia koneen törmäyksen jälkeen, 110-kerroksinen etelätorni sortui, mikä johti satojen ihmisten kuolemaan.
Keski-Pohjanmaan keskussairaala

**Keski-Pohjanmaan keskussairaala** (KPKS) on kymmenen kunnan muodostamaan Keski-Pohjanmaan hyvinvointialueen (Soite) kuuluva keskussairaala Kokkolassa. Se palvelee noin 68 000 asukkaan aluetta. Sen alueeseen kuuluu kahdeksan kuntaa jotka ovat Halsua, Kannus, Kaustinen, Kokkola, Lestijärvi, Perho, Toholampi ja Veteli.

Keski-Pohjanmaan keskussairaalasta järjestettiin suunnittelukilpailu vuonna 1962. Sairaala valmistui 1969 arkkitehtien Erkki Helamaa ja Veijo Martikainen suunnitelman pohjalta. 1980-luvulta lähtien sairaalaa on laajennettu tai korjattu joka vuosikymmenellä.

## Katso myös

* Luettelo Suomen sairaaloista

## Lähteet

## Aiheesta muualla
* Heidi-Maria Harju (2.10.2017) Pohjanmaan keskussairaala ehti keskussairaaloista ensimmäisenä avaamaan lastenpäivystyksen (yle.fi)
Maailman AIDS-päivä

**Maailman AIDS-päivä** on kansainvälinen vuosipäivä, jota on vietetty 1. joulukuuta vuodesta 1988 lähtien. Se oli myös Maailman terveysjärjestö WHO:n historian ensimmäinen terveyden teemapäivä. AIDS-päivän tarkoitus on muistaa siihen kuolleita ja samalla nostaa esiin HIV-/AIDS-hoidoissa saavutettuja voittoja. 

Vaikka AIDSin leviämistä on saatu hidastettua, kuolee tautiin ja siitä seuranneisiin komplikaatioihin edelleen 1,6 miljoonaa ihmistä vuosittain. Joka vuosi uuden HIV-tartunnan saa yli kaksi miljoonaa ihmistä.

Nykyisin HIV-tartuntoja saavat 15–24-vuotiaat nuoret. HIV:tä vastaan on tärkeintä ennaltaehkäisy. Paras tapa välttyä HIV-tartunnan saamiselta on käyttää kondomia sukupuoliyhteydessä sekä välttää ruiskuhuumeiden käyttöä, tai ainakin käyttää puhtaita välineitä.

## Lähteet

## Aiheesta muualla
* 
* 
*
Sergei Fedorovtsev

**Sergei Fedorovtsev** (s. 31. tammikuuta 1980) on venäläinen soutaja. Hän voitti Ateenan olympialaisissa 2004 kultaa pariaironelosessa. Hän sijoittui samassa luokassa Pekingin olympialaisissa 2008 seitsemänneksi ja Lontoon olympialaisissa 2012 kahdeksanneksi. Fedorovtsev sijoittui maailmanmestaruuskilpailuissa pariaironelosessa parhaimmillaan viidenneksi Sevillassa 2002, Milanossa 2003 ja Bledissä 2011. Hän voitti pariaironelosessa Euroopan-mestaruuden Plovdivissa 2011 ja Poznańissa 2015 sekä saavutti EM-pronssia Brandenburgissa 2016.

Fedorovtsev jäi keväällä 2016 kiinni dopingin käytöstä eikä sen vuoksi päässyt kilpailemaan Rio de Janeiron olympialaisissa 2016.

## Lähteet
Aleksei Svirin

**Aleksei Svirin** (s. 15. joulukuuta 1978) on venäläinen soutaja. Hän voitti Ateenan olympialaisissa 2004 kultaa pariaironelosessa. Hän sijoittui pariaironelosessa kahdeksanneksi Lontoon olympialaisissa 2012 ja pariairokaksikossa 11:nneksi Pekingin olympialaisissa 2008. Svirin sijoittui maailmanmestaruuskilpailuissa parhaimmillaan viidenneksi pariaironelosessa Milanossa 2003. Hän voitti pariaironelosessa Euroopan-mestaruuden Poznańissa 2007 ja Plovdivissa 2011.

## Lähteet